8. दिलीप पाण्डेय "पैणाली" जी के दुगो कबिता (12,21) - माईभाखा कबितई प्रतियोगिता
चलऽ,उडे़ क बाजी लागो,ई समझावत रहे।
के बा बीर धरा पर कहऽ,जे बाजी लगाई।
हमरा संगे उड़े में,कहाँ ते पता पइबे।
सागर पार करेला, दिन एगो रोपाइल ।
कोस-भ ,उडला का बाद, लागल पियासे मरे ।
उड़ऽ-उड़ऽ कउआ लाला, हंस मारे ताना ।
लम्हर बने में कउआ आपन जान गवंइलें।
देह देख कबो केहू से, जनी करिहऽ मजाक ।
2. खोंट
दर-देयाद से पटरी नइखे,
अंते के लोग खास बा ।
इज्जत तोपे में व्यस्त मालिक,
घरवइया परत उपास बा ।
उठे से लम्हर बोझा,
कान्हा पर लदाइल बा ।
देखत रहीं खेल तमाशा,
नाया जबाना आइल बा ।।
एकता के गीत गवाता,
मन में राख के खोंट ।
बड छोट के मोल नइखे ,
बात से दियाता चोट ।
भाई के बढल देख ,
भाई के मुंह झंवाइल बा ।
देखत रहीं खेल तमाशा,
नाया जबाना आइल बा।
फूफा के पूछवइया के बा,
साढ़ू खात मलाईं बारे ।
साली सरहज गद्दी पर सुतस,
मामा बिछावत चटाई बारें ।
सभ जनानी लोगवा,
नइहरे में अझुराइल बा ।
देखत रहीं खेल तमाशा ,
नाया जबाना आइल बा ॥
जब अपने में पटत नइखे,
त् अनका से पटी कइसे ।
स्वारथ के रास जदि छुटी ना,
त् दिल से दिल सटी कइसे ।
धन के बोझा का होई पैणाली ,
काहे लोगवा धधाइल बा ।
देखत रहीं खेल तमाशा,
नाया जबाना आइल बा ॥
दिलीप पाण्डेय "पैणाली "
सैखोवाघाट
तिनसुकिया
असम।
९७०७०९६२३८
bho_Deva bho_Deva bho_Deva bho_Deva bho_Deva bho_Deva awa_Deva bho_Deva bho_Deva hne_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva hin_Deva hne_Deva mai_Deva hin_Deva mai_Deva bho_Deva bho_Deva bho_Deva hne_Deva npi_Deva awa_Deva awa_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva mag_Deva bho_Deva bho_Deva bho_Deva mai_Deva bho_Deva hin_Deva awa_Deva unk